Dannelsesoppdrag og utdanningsoppdrag: Veien til helhetlig læring og personlig vekst

**Nøkkelord:** Kategorial dannelse, dannelsesoppdrag, fem didaktiske spørsmål, eksemplarisk undervisning, epoketypiske nøkkelproblemer

I læreplanens overordnede del kommer det frem at skolen både har et utdannelsesoppdrag og et dannelsesoppdrag. Wolfgang Klafki hevder at det er innholdet i utdanningen som åpner for en dannelsesprosess. Dette beskriver han som den *eksemplariske undervisning,* bestående av *epoketypiske nøkkelproblemer* og *fem didaktiske spørsmål* læreren kan stille seg selv i utformingen av undervisning. Dette vil føre til det Klafki definerer som *kategorial dannelse,* en meningsfull utfordring som elevene i fellesskap skal finne muligheten til å mestre.

Nøkkelproblemene beskriver samfunnsutfordringer vi står overfor, ifølge NHOs ung-rapport ser vi at samtlige bekymringer blant unge er svært reelle. For å løse disse problemene kreves innsats fra både enkeltmennesket og fellesskapet. I sammenheng med dette skal skolen legge til rette for de tre tverrfaglige temaene folkehelse og livsmestring, demokrati og medborgerskap og bærekraftig utvikling i alle fag, dette for å forberede elever i møte med disse samfunnsutfordringene.

Dannelsesbegrepet kan kobles til Biestas tredimensjonal klassifisering av utdanning: kvalifisering, sosialisering og subjektivering og Klafkis danningsdidaktikk og dybdelæring.

* Kvalifisering kan knyttes opp mot Klafkis 5 didaktiske spørsmål
* Sosialisering kan knyttes opp mot Klafkis epoketypiske nøkkelproblem og de tre tverrfaglige temaene i læreplanen
* Subjektivering kan knyttes til Klafkis begrep kategorial dannelse som igjen henger sammen med nøkkelproblemene og de didaktiske spørsmålene.

Viktige forutsetninger for å få til dette er:

* et trygt og godt skolemiljø
* demokrati, annerkjennelse og høre elevens stemme
* ungdommens livsverden knyttes til elevens motivasjon

Både Klafki og LK20 har fokus på at opplæringen skal gi elevene forståelse og sammenheng mellom handling og konsekvens fremfor å finne løsninger. Når da undervisningen utvikles kan læreren spørre seg «Hvordan kan kompetansemålene passe inn i de tverrfaglige temaene?». Ved å tenke undervisning på denne måten blir elevene eksponert for dybdelæring og utforskning. Dette er med på å både danne og utdanne elevene.

**Litteratur:**

Haslund, I. (2023). *Pedagogisk grunnlagstenkning: kunnskap, læring og danning i*

*lærerprofesjonen*. Cappelen Damm akademisk.

Næringslivets Hovedorganisasjon (NHO). (2022). *Innsikt om unge til årskonferansen- en*

*landrepresentativ kvantitativ undersøkelse for NHO*. Opinion. <https://www.nho.no/contentassets/a82a82fcee104a88ae43c01399707f09/nhos-ung-undersokelse-2023.pdf>

Opplæringsloven. (1998). Lov om grunnskolen og den videregående opplæringen (LOV-

1998-07-17-61). Lovdata. <https://lovdata.no/lov/1998-07-17-61>

Utdanningsdirektoratet (2020). *Prinsipper for læring, utvikling og danning*.

<https://www.udir.no/lk20/overordnet-del/prinsipper-for-laring-utvikling-og-danning/>



